wickkiey/tamil-wikipedia-chunked huggingface dataset:
# பி. கோபால்

**பி. கோபால்** ஓர் இந்திய அரசியல்வாதியும், தமிழ்நாடு மாநிலத்தின் முன்னாள் சட்டமன்ற உறுப்பினரும் ஆவார். இவர் 1996ஆம் ஆண்டு நடந்த சட்டமன்றத் தேர்தலில், மேட்டூர் தொகுதியில் இருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர்திராவிட முன்னேற்றக் கழகத்தைச் (தி.மு.க.) சேர்ந்தவா் ஆவார். இதற்கு முன்னர் 1971ஆம் ஆண்டு நடைபெற்ற தமிழ்நாடு சட்டமன்றத் தேர்தலில் கோயம்புத்தூர் மேற்கு சட்டமன்றத் தொகுதியில் போட்டியிட்டு சட்டமன்ற உறுப்பினரானார்.
# தீபக் குமார் ரபா

**தீபக் ரபா** (*Dipak Rabha*) ஓர் இந்திய அரசியல்வாதியும் அசாம் மாநிலத்தைச் சேர்ந்த சட்டமன்ற உறுப்பினரும் ஆவார். 2016 ஆம் ஆண்டு நடைபெற்ற அசாம் சட்ட மன்றத்திற்கான தேர்தலில் அசாம் மாநிலத்திலுள்ள 126 சட்டமன்ற தொகுதிகளுள் ஒன்றான துத்னை சட்டமன்றத் தொகுதியில் பாரதிய சனதா கட்சியின் சார்பாகப் போட்டியிட்டு இவர் வெற்றி பெற்றார்.
# ஜி. இளங்கோ

**ஜி. இளங்கோ** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு நடந்த சட்டமன்றத் தேர்தலில், அவினாசி தொகுதியிலிருந்து, திராவிட முன்னேற்ற கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இத்தொகுதியானது ஆதிதிராவிடா் வேட்பாளர்களுக்காக ஒதுக்கப்பட்ட ஒரு தனித்தொகுதி ஆகும்.
# ராமேந்திர நாராயண் கலிதா

**ராமேந்திர நாராயண் கலிதா** (*Ramendra Narayan Kalita*) அசாமின் அசாம் கண பரிசத் கட்சியின் அரசியல்வாதி ஆவார். இவர் 1985, 1991, 1996, 2006 மற்றும் 2016ஆம் ஆண்டுகளில் நடைபெற்ற அசாம் சட்டமன்றத் தேர்தல்களில் குவகாத்தி மேற்கு சட்டமன்றத் தொகுதியிலிருந்து தேர்ந்தெடுக்கப்பட்டார்.
# டி. பூவேந்தன்

**டி. பூவேந்தன்** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு நடந்த சட்டமன்றத் தேர்தலில், பழனி தொகுதியில் இருந்து, திராவிட முன்னேற்றக் கழக வேட்பாளராக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இத்தொகுதியானது தாழ்த்தப்பட்ட மற்றும் பழங்குடியினர் சமூகத்தினருக்கு ஒதுக்கப்பட்ட ஓர் தனித்தொகுதியாகும்.
# அன்வர் ஹூசைன் லஸ்கர்

**அன்வர் ஹுசைன் லாஸ்கர்** (Anwar Hussain Laskar) என்பவர் ஒரு அசாம் அரசியல்வாதியாவார். இவர் அனைத்து இந்திய ஐக்கிய ஜனநாயக முன்னணி கட்சியைச் சேர்ந்த அரசியல்வாதி ஆவார். அசாம் சட்டமன்ற தேர்தலில் 2016 இல் ஹெயலகாண்டி தொகுதியில் இருந்து தேர்ந்தெடுக்கப்பட்டார். அவர் சமாஜ்வாதி கட்சியில் உறுப்பினர் ஆவார்.
# சுமன் அரிப்பிரியா

**சுமன் அரிப்ரியா** (*SumanHaripriya*) ஓர் இந்திய திரைப்பட இயக்குநர், தயாரிப்பாளர் மற்றும் அரசியல்வாதி ஆவார்.
# சுமன் அரிப்பிரியா

## வாழ்க்கைக்குறிப்பு

அரிப்ரியா ஜூன் 1, 1979 ஆம் ஆண்டு சூன் மாதம் 1 ஆம் தேதியன்று கவுகாத்தியில் இயித்தன் சக்ரவர்த்தி மற்றும் பியோயா சக்ரவர்த்தி தம்பதியருக்கு மகளாகப் பிறந்தார். இவரது தாயார், பியோயா சக்ரவர்த்தி, கௌகாத்தி தொகுதியிலிருந்து பாரதிய சனதா கட்சியின் சார்பாகப் போட்டியிட்டு வேற்ரிபெற்ற முன்னாள் நாடாளுமன்ற உறுப்பினர் ஆவார். புது தில்லியின் இயாமியா மில்லியா இசுலாமியா கல்லூரியில் சமூகவியல் பாடத்தில் முதுகலை பட்டம் பெற்றுள்ளார், நொய்டாவில் உள்ள ஆசிய திரைப்படம் &தொலைக்காட்சி அகாடமியில் படித்து திரைப்படம் மற்றும் தொலைக்காட்சியில் பட்டயம் பெற்றார். புது தில்லியின் பாரதிய வித்யா பவனில் வேத சோதிடப் பாடத்தில் பட்டம் பெற்றார்.
# சுமன் அரிப்பிரியா

## திரை வாழ்க்கை

அரிப்ரியா அசாமிய சினிமாவுடன் தொடர்பு கொண்டிருந்தார். சில அசாமிய திரைப்படங்களை இயக்கியுள்ளார். அவரது படமான கடம்தோல் கிருட்டிணா நாச்சே 53 ஆவது தேசிய திரைப்பட விருதுகளில் சிறந்த அசாம் மொழி திரைப்படம் விருதைப் பெற்றுள்ளது.
# சுமன் அரிப்பிரியா

## அரசியல்

அரிப்ரியா பாரதிய சனதா கட்சி அரசியல்வாதியாவார். 2016 ஆம் ஆண்டு நடைபெற்ற அசாம் சட்டமன்றத் தேர்தலில் ஆயோவிலிருந்து தேர்ந்தெடுக்கப்பட்டார்.
# சுமன் அரிப்பிரியா

## மக்கள் தொடர்பு

கொரோனா பேருந்தொற்றுக்கு எதிராக பசுவின் சிறுநீர் மற்றும் சாணத்தை பயன்படுத்தலாம் என்று அரிப்ரியா பரிந்துரைத்தார். "மாட்டுச் சாணத்தில் பல நன்மைகள் உள்ளன. அது கொரோனா தீநுண்மியைக் கொல்லும் என்று தான் நினைப்பதாக தேரிவித்துள்ளார். மாட்டுச் சிறுநீரும் பயனுள்ளதாக இருக்கும். மாட்டுச் சாணம் மற்றும் மாட்டுச் சிறுநீரைக் கொண்டு புற்றுநோயைக் குணப்படுத்த முடியும் என்றும் அவர் பரிந்துரைத்தார்.
# ஷீலாதித்ய தேவ்

**ஷீலாதித்ய தேவ்** அசாமின் பாரதிய ஜனதா கட்சி அரசியல்வாதி ஆவார். 2016 ஆம் ஆண்டு நடந்த அசாம் சட்டமன்ற தேர்தலில் ஹோஜாய் தொகுதியில் இருந்து தேர்ந்தெடுக்கப்பட்டார்.  
ஏப்ரல் 3 ம் தேதி அசாம் பாரதிய ஜனதா கட்சியை எதிர்த்து, அனைத்து இந்திய ஐக்கிய ஜனநாயக கட்சி, இந்திய தேசிய காங்கிரசு, மற்றும் பிற சுயேட்சை உறுப்பினர்களிடமிருந்து, சட்டமன்ற உறுப்பினர்கள் உதவியுடன் ஹோஜாய் மாநகர சபையை அமைப்பதன் மூலம் கட்சிக்கு எதிராகப் போட்டியிட்டார்.
# பிஜூஸ் அசாரிகா

**பிஜூஷ் அசாரிகா** (*Pijush Hazarika*) அசாமைச் சேர்ந்த பாரதிய ஜனதா கட்சி அரசியல்வாதி ஆவார். இவர் 2011 முதல் அசாம் சட்டப் பேரவை உறுப்பினராக உள்ளார். 2011 இல் அசாம் சட்டப் பேரவைத் தேர்தலில் இராகா தொகுதியிலிருந்தும், 2016 மற்றும் 2021 இல் ஜாகிரோடு தொகுதியிலிருந்தும் தேர்ந்தெடுக்கப்பட்டார்.
# பிஜூஸ் அசாரிகா

## சொந்த வாழ்க்கை

பிஜுஷ் அசாரிகா, அசாமின் நகோன் மாவட்டத்தில் உள்ள மோரிகானில் உள்ள அகுத்குரியில் மறைந்த சிசுராம் அசாரிகா மற்றும் பிரமிளா அசாரிகா ஆகியோருக்கு மகனாகப் பிறந்தார். இவர் கௌகாத்தியில் உள்ள ஆர்ய வித்யாபீடக் கல்லூரியில் இளங்கலை பட்டம் பெற்றார்.  
அக்டோபர் 1, 2011 அன்று, அசாரிகா நடிகை ஐமி பருவா என்பவரை மணந்தார். இவர்களுக்கு இரண்டு குழந்தைகள் உள்ளனர்.
# பிஜூஸ் அசாரிகா

## சர்ச்சை

- பிஜூஷ் அசாரிகா தனது மனைவி ஐமி பருவா தொடர்பான செய்தியை ஒளிபரப்பியதற்காக *பிரதிதின் டைம்* என்ற செய்தி நிறுவனத்தின் பத்திரிகையாளரை மிரட்டியதாக அமைச்சர் பிஜூஷ் அசாரிகாவின் பேச்சு ஒன்று பரபரப்பாகி வருகிறது.
- கோவிட் சகாப்தத்தில் ஹிமாந்த பிஸ்வாஸ் சர்மாவின் குடும்பம் ஊழல் நடவடிக்கைகளில் ஈடுபட்டதாகக் கூறப்படும் குற்றச்சாட்டுகளுக்கு நீர்வளம் மற்றும் பொது விவகாரங்களுக்கான அமைச்சர் பிஜூஷ் அசாரிகா பதிலளித்தார்.
- அசாமின் மாநில அமைச்சரான பிஜூஷ் அசாரிகா, கோல்பாரா மாவட்டத்தில் மியா அருங்காட்சியகம் கட்டப்படுவதை கடுமையாக எதிர்த்தார். அவ்வாறு செய்வது அசாமிய கலாச்சாரத்தை சூறையாடுவதற்கு சமம் என்று கூறினார்.
# விக்கிப்பீடியா:சுற்றுக்காவலர்கள்

{
"description": "தமிழ் விக்கிப்பீடியா சுற்றுக் காவலர்களின் பட்டியல். அனைவருக்கும் ஒரே வேளையில் செய்திகள் அனுப்புவதற்காக இப்பட்டியல் உருவாக்கப்படுகிறது. ",
"targets": [
{
"title": "பயனர் பேச்சு:Arulghsr"
},
{
"title": "பயனர் பேச்சு:Balajijagadesh"
},
{
"title": "பயனர் பேச்சு:Booradleyp1"
},
{
"title": "பயனர் பேச்சு:Commons sibi"
},
{
"title": "பயனர் பேச்சு:Dineshkumar Ponnusamy"
},
{
"title": "பயனர் பேச்சு:Maathavan"
},
{
"title": "பயனர் பேச்சு:Nandhinikandhasamy"
},
{
"title": "பயனர் பேச்சு:Shriheeran"
},
{
"title": "பயனர் பேச்சு:Sivakosaran"
},
{
"title": "பயனர் பேச்சு:Srithern"
},
{
"title": "பயனர் பேச்சு:உலோ.செந்தமிழ்க்கோதை"
},
{
"title": "பயனர் பேச்சு:கி.மூர்த்தி"
}
]
}
# சகாபுதின் அகமத்

**சகாபுதின் அகமது** (*SahabUddin Ahmed*) இந்தியாவின் அசாம் மாநிலத்தைச் சேர்ந்த ஓர் அரசியல்வாதியாவார். 1963 ஆம்ஆண்டு மார்ச்சு மாதம் 12 ஆம் தேதியன்று அசாம் மாநிலத்தின் கத்தரிகாரா கிராமத்தில் இவர் பிறந்தார். அகில இந்திய ஐக்கிய சனநாயக முன்னணி கட்சியைச் சேர்ந்த அரசியல்வாதியான இவர் 2016 ஆம் ஆண்டு நடைபெற்ற அசாம்சட்டமன்றத் தேர்தலில் சலேசுவர் தொகுதியில் போட்டியிட்டுத் தேர்ந்தெடுக்கப்பட்டார்.
# அப்துர் ரஹீம் அஜ்மல்

**அப்துர் ரஹிம் அஜ்மல்** (Abdur Rahim Ajmal பிறப்பு- 1, சூலை 1986, மகாராஷ்டிர மாநிலம்) என்பவர் ஒரு அசாம் அரசியால்வாதியாவார். இவர் அசாம் மாநிலத்தில் உள்ள அனைத்து இந்திய ஐக்கிய ஜனநாயக முன்னணியைச் சேர்ந்த அரசியல்வாதி ஆவார். 2011 மற்றும் 2016 ல் அசாம் சட்டமன்றத் தேர்தலில் ஜமுனாமுக் தொகுதியில் இருந்து தேர்ந்தெடுக்கப்பட்டார்.  
இவர் பத்ருதின் அஜ்மலின் மகனாவார். இவரது தந்தையார் ஒரு தொழிலதிபராகவும், சமூக சேவையாளராகவும், அனைத்து இந்திய ஐக்கிய ஜனநாயக முன்னணியின் தலைவராகவும் உள்ளார்.
# பூபான் பெகு

**பூபோன் பெகு** (*Bhubon Pegu*) இந்தியாவைச் சேர்ந்த ஓர் அரசியல்வாதியாவார். அசாம் மாநிலத்தைச் சேர்ந்த இவர் பாரதிய ஜனதா கட்சியைச் சேர்ந்தவர். 2006 மற்றும் 2016 ஆம் ஆண்டுகளில் நடைபெற்ற அசாம் சட்டமன்றத் தேர்தலில் இயோனாய் சட்டமன்ற தொகுதியில் போட்டியிட்டு இவர் சட்டமன்ற உறுப்பினராகத் தேர்ந்தெடுக்கப்பட்டார். 2020 ஆம் ஆண்டு இவர் பாரதிய சனதா கட்சியில் சேர்ந்தார்.
# சுசாம் உதின் லஸ்கர்

**சுசாம் உதின் லஸ்கர்** அசாமில் உள்ள அகில இந்திய ஐக்கிய ஜனநாயக முன்னணி கட்சியின் அரசியல்வாதி ஆவார். அசாம் சட்டமன்றத் தேர்தலில் 2016 ஆம் ஆண்டு தேர்தலில் கட்லிசெரா சட்டமன்றத் தொகுதியில் இந்திய தேசிய காங்கிரசு தலைவர் கௌதம் ராயை தோற்கடித்து தேர்ந்தெடுக்கப்பட்டார். 2021 தேர்தலில் மீண்டும் கட்லிச்செரா தொகுதியில் வெற்றி பெற்றார்.
# மிரினல் சைக்கியா

**மிரினல் சைக்கியா** (*Mrinal Saikia*) ( பிறப்பு- சூலை 28, 1966 இல் கோலாகாட், அசாம் ) அசாமின் பாரதிய ஜனதா கட்சியின் அரசியல்வாதி ஆவார். அசாம் சட்டப் பேரவைத் தேர்தலில் 2016 ஆம் ஆண்டில் கும்டாய் தொகுதியில் இருந்து தேர்ந்தெடுக்கப்பட்டார். சைகியா அசாம் ஐக்கிய விடுதலை முன்னணியின் முன்னாள் ஆர்வலர் ஆவார்.
# பர்னா அணை

**பார்னா அணை** (*Barna Dam*) இந்தியாவின் மத்தியப் பிரதேசம் மாநிலத்தில், ராய்சேன் மாவட்டத்தில் அமைந்துள்ளது. பாடி வட்டத்தில் அமைந்துள்ள பார்னா அணை புவியீர்ப்பு வகை அணை வகையைச் சார்ந்தது. மாநிலத் தலைநகரான போபாலுக்கு 100 மீட்டர் தொலவில் அணை உள்ளது . 1978 ம் ஆண்டு கட்டப்பட்ட இந்த அணையின் முதன்மையான நோக்கம் பாசனப் பயன்பாடாகும்.
# சரண் போரோ

**சரண் போரோ** (Charan Boro) இந்தியாவின் அசாம் மாநிலத்தைச் சேர்ந்த போடோலாந்து மமக்கள் முன்னணி
கட்சியின் ஓர் அரசியல்வாதி ஆவார். அசாம் சட்டசபைக்கு 2016 ஆம் ஆண்டில் நடைபெற்ற தேர்தலில் மஜ்பட் தொகுதியில் இருந்து தேர்ந்தெடுக்கப்பட்டார்.
அவர் ஜூலை 1, 1979 ஆம் ஆண்டு சூலை மாதம் 1 ஆம் தேதியன்று உதல்குரி மாவட்டத்தில் உள்ள ரங்ககரக் பகுதியில் பிறந்தார். இவருடைய தந்தையின் பெயர் நபின் போரோ மற்றும் தாயின் பெயர் அம்புலி போரோ என்பதாகும்.
# இரமா காந்தா தேவ்ரி

**இரமா காந்தா தேவ்ரி** (*Rama Kanta Dewri*) இந்தியாவின் அசாம் மாநிலத்தைச் சேர்ந்த பாரதிய சனதா கட்சி அரசியல்வாதி ஆவார். 2016 ஆம் ஆண்டில் நடந்த அசாம் சட்டப் பேரவைத் தேர்தலில் மரிகான் தொகுதியிலிருந்து தேர்ந்தெடுக்கப்பட்டார்.  
2017 ஆம் ஆண்டு பிப்ரவரி மாதம் 18 ஆம் தேதியன்று மரிகான் தொகுதியில் தேவ்ரி இடம்பெற்ற பாலியல் தொடர்பான காணொளி நாடா பரபரப்பாகப் பேசப்பட்டது. கானொளிக்கும் தனக்கும் தொடர்பு இல்லை என்று இவர் மறுத்தார். ஒருவேளை தடயவியல் சோதனைகள் தனது பங்கேற்பை உறுதிசெய்தால் தான் பதவி விலகுவதாகவும் கூறினார்.
# நரேன் சோனோவால்

**நரேன் சோனோவால்** (*Naren Sonowal*) இந்தியாவைச் சேர்ந்த ஒர் அரசியல்வாதியாவார். 1960 ஆம் ஆண்டு பிப்ரவரி மாதம் 10 ஆம் தேதியன்று அசாம் மாநிலத்தின் நாகர்காட்டியா நகரத்தில் இவர் பிறந்தார். அசாம் கண பரிசத் கட்சியில் உறுப்பினராக இருந்தார். ஐந்தாம் வகுப்பு வரை படித்த இவர் 2016 ஆம் ஆண்டு நடைபெற்ற சட்டமன்ற தேர்தலில் நாகர்காட்டியா தொகுதியில் போட்டியிட்டு வெற்றி பெற்றார்.
# பபிந்திர தேகா

**பபிந்திர தேகா** (*Pabindra Deka*) இந்தியாவின் அசாம் மாநிலத்தைச் சேர்ந்த ஓர் அரசியல்வாதியாவார். அசோம் கண பரிசத்து கட்சியைச் சேற்ந்த இவர் 2016 ஆம் ஆண்டு நடைபெற்ற அசாம் சட்டமன்றத் தேர்தலில் படச்சார்குச்சி தொகுதியில் இருந்து தேர்ந்தெடுக்கப்பட்டார். 2021 ஆம் ஆண்டு சட்டமன்றத் தேர்தலுக்கு முன்பு, இவர் அசாம் சாதிய பரிசத்து கட்சியில் சேர்ந்தார். பாஜக மாநிலத் தலைவர் சிறீ ரஞ்சித் தாசை எதிர்த்து படச்சார்குச்சி தொகுதியில் போட்டியிட்டார்.
# பங்கங்கா நதி

**பாங்கங்கா ஆறு** (*Banganga River*) இந்தியாவின் இராசத்தான் மாநிலத்தில் பாயும் காம்பிர் ஆற்றின் துணை ஆறாகும். 240 கிலோமீட்டர் நீளம் கொண்ட இந்த ஆறு செய்ப்பூர் பகுதியில் உள்ள அரன்சர் மற்றும் பைரத் (விராட் நகர்) மலைகளில் இருந்து உருவாகிறது. உத்தரபிரதேச மாநிலத்தின் ஆக்ரா மாவட்டத்தில் பதேகாபாத்து அருகே யமுனை ஆற்றுடன் இணைகிறது. வலது கரையில் கும்தி நல்லா மற்றும் சூரி ஆறும், இடது கரையில் சன்வான் மற்றும் பலசான் ஆறுககும் இதன் முக்கிய துணை ஆறுகளாகும்.  
ஆற்றுப் படுகையில் 596 மிமீ மழைவீழ்ச்சி உள்ளது. இதில் 95% மழை சூன் முதல் செப்டம்பர் வரையிலான நான்கு பருவமழை மாதங்களில் விழுகிறது.
# பங்கங்கா நதி

## ஆற்றுப் பள்ளத்தாக்கு

இராசத்தானின் அல்வர், செய்ப்பூர், தௌசா, சவாய் மாதோபூர் மற்றும் பரத்பூர் மாவட்டங்களில் உள்ள 2,473 நகரங்கள் மற்றும் கிராமங்களைக் கொண்ட 30 சமூக மேம்பாட்டுத் தொகுதிகளை இதன் வடிகால் பகுதி முழுமையாகவோ அல்லது பகுதியாகவோ உள்ளடக்கியுள்ளது. பாணகங்கா ஆறானது கும்தி நாலா, சூரி ஆறு, பலசான் மற்றும் சன்வான் ஆகிய துணை ஆறுகளையும் கொண்டுள்ளது. செய்ப்பூரில் இந்த ஆற்றின் குறுக்கே ஜம்வா ராம்கர் அணை கட்டப்பட்டுள்ளது.
# பங்கங்கா நதி

## ஆற்றுப் பள்ளத்தாக்கு

### முக்கிய துணை ஆறுகள்

#### வலது கரை துணை ஆறுகள்

;கும்டி நல்லா
அட்சரேகைகள் 25°00'30" மற்றும் 25°53' மற்றும் தீர்க்கரேகைகள் 75°52' மற்றும் 76°01' என்ற புவியியல் அடையாளக் கூறுகளில் செய்ப்பூர் மாவட்டத்தில் உள்ள பைம்புரா கிராமத்திற்கு அருகில் கும்டி நல்லா உருவாகி தாலோ கிராமத்திற்கு அருகில் பாணகங்காவுடன் சங்கமிக்கிறது. 24 கி.மீ. நீளம் கொண்ட இத்துணை நதி 102 சதுர கி.மீ. நீர்ப்பிடிப்பு பகுதியைக் கொண்டுள்ளது.  
;சூரி ஆறு
அட்சரேகைகள் 26°44' மற்றும் 26°53' மற்றும் தீர்க்கரேகைகள் 76°25' மற்றும் 76°30' என்ற புவியியல் அடையாளக் கூறுகளில் தௌசா மாவட்டத்தின் கான்சிட்டு கிராமத்தின் மலைகளில் உருவாகிறது. வடக்கே 18 கி.மீ பாய்ந்து பின்னர் வடகிழக்கில் மேலும் 10 கி.மீ அங்கு பாணகங்கா கயிலையுடன் சங்கமிக்கிறது.
# பங்கங்கா நதி

## ஆற்றுப் பள்ளத்தாக்கு

### முக்கிய துணை ஆறுகள்

#### இடது கரை துணை ஆறுகள்

;சன்வான் ஆறு
அட்சரேகைகள் 26°59' மற்றும் 27°22' மற்றும் தீர்க்கரேகைகள் 76°16' மற்றும் 76° 46' என்ற புவியியல் அடையாளக் கூறுகளில் ஆல்வார் மாவட்டத்தின் ஆங்கிரி கிராமத்தின் மலைகளுக்கு அருகில் உருவாகி 29 கி.மீ. தெற்கே சிர்சா தேவி பண்ட் வரை பாய்கிறது. பின்னர் 66 கி.மீ. கிழக்கில் பாய்ந்து பாணகங்காவுடன் சங்கமிக்கிறது.  
;பலாசான் நதி
அட்சரேகைகள் 27°02' மற்றும் 27°18' மற்றும் தீர்க்கரேகைகள் 76°25' மற்றும் 76°49' என்ற புவியியல் அடையாளக் கூறுகளில் அல்வார் மாவட்டத்தின் ராச்புரா கிராமத்தின் மலைகளில் உருவாகிறது. தென்கிழக்கில் 24 கி.மீ. தொலைவும் கிழக்கில் மற்றொரு 24 கி.மீ. தொலைவும் பாய்கிறது. பின்னர் இந்தியானா கிராமத்திற்கு அருகில் பாணகங்காவுடன் சங்கமிக்கிறது.
# சங்கர் சிங்

**சங்கர் சிங்** (*Shankar Singh*) இந்தியாவின் பீகார் மாநிலத்தைச் சேர்ந்த ஓர் அரசியல்வாதியாவார். வடக்கு பீகார் விடுதலை இராணுவத்தின் தளபதியான இவர், பீகார் சட்டமன்றத்தின் முன்னாள் உறுப்பினரும் ஆவார். லோக் ஜனசக்தி கட்சியின் வேட்பாளராகவும் இவர் பரிந்துரைக்கப்பட்டார்.
# சங்கர் சிங்

## வாழ்க்கைக் குறிப்பு

பூர்ணியா மாவட்டத்தில் இருந்த இந்துசுதானி அவாம் மோர்ச்சா கட்சியின் மாவட்டத் தலைவியான பிரதிமா குமாரியை சங்கர் சர்மா திருமணம் செய்து கொண்டார்.
# சங்கர் சிங்

## தொழில்

2000 ஆம் ஆண்டில் பூட்டன் சிங் கொல்லப்பட்டதைத் தொடர்ந்து, வடக்கு விடுதலை இராணுவம் கட்சியின் தலைமை சங்கர் சிங்கால் கைப்பற்றப்பட்டது. வடக்கு விடுதலை இராணுவம் என்பது பூர்ணியாவில் பப்பு யாதவின் வளர்ந்து வரும் செல்வாக்கை எதிர்த்து பூட்டன் சிங்கால் உருவாக்கப்பட்ட ஒரு ராசபுதன போராளிகள் குழுவாகும். சங்கர் சிங்கின் கீழ், போராளிகள் வாக்காளர்களை அச்சுறுத்தி செல்வாக்கு செலுத்துவதன் மூலமும், பிராந்தியத்தில் சாவடிகளை கைப்பற்றுவதன் மூலமும் அரசியல் செல்வாக்கு பெற்றனர். உயர் சாதி வேட்பாளர்கள் தங்கள் பிரச்சாரத்திற்கு ஆதரவைத் தேடத் தொடங்கினர். பாரதிய சனதா கட்சியில் உள்வாங்கப்பட்ட உதய் பப்பு சிங்கையும் போராளிகள் வளர்த்து ஆதரித்தனர். 2004-2014 ஆண்டுகள் வரை இரண்டு முறை பூர்ணியா தொகுதியில் இருந்து இவர் நாடாளுமன்ற உறுப்பினரானார். சங்கர் சிங்கிற்கு லோக் சனசக்தி கட்சியின் உறுப்பினர் பதவி வழங்கப்பட்டது. பிப்ரவரி 2005 ஆம் ஆண்டு பிப்ரவரியில் இவர் தேர்ந்தெடுக்கப்பட்ட ரூபாலி தொகுதியில் இருந்து அதன் வேட்பாளராக நிறுத்தப்பட்டார்.
# சுற்றுச்சூழல் கல்வி

## சுற்றுச்சூழல் கல்வி

சுற்றுச்சூழல் கல்வி என்பது பலதுறை ஒரு குறித்த கல்வித் துறை ஆகும். இது சிக்கலான பிரச்சினைகளை தீர்க்கும் நலன்களில் சுற்றுச்சூழலுடன் மனித உறவு முறையை படிப்படியாக ஆய்வு செய்கிறது. சுற்றுச்சூழல் ஆய்வுகள் சமகால சுற்றுச்சூழல் பிரச்சினைகளை தீர்க்கும் வகையில் அறிவியல், வணிகம் / பொருளாதாரம் மற்றும் சமூக அறிவியல் ஆகிய கொள்கைகளை ஒன்றாகக் கொண்டுவருகிறது. இயற்கை சூழ்நிலை, கட்டப்பட்ட சுற்றுச்சூழல் மற்றும் அவற்றுக்கிடையேயான உறவுகளின் தொகுப்பு ஆகியவற்றை உள்ளடக்கிய ஒரு பரந்த ஆய்வு ஆகும். சுற்றுச்சூழல் மற்றும் சுற்றுச்சூழல் விஞ்ஞானம் என்பது பல்வேறு நெறிமுறைகள், புவியியல், கொள்கை, அரசியல், சட்டம், பொருளாதாரம், தத்துவம், சுற்றுச்சூழல் சமூகவியல் மற்றும் சுற்றுச்சூழல் நீதி, திட்டமிடல், மாசு கட்டுப்பாடு மற்றும் இயற்கை வள மேலாண்மை முதலியன குறித்த கல்வியையே குறிக்கிறது.
*Classification of Instructional Programs (CIP 2000)- (03) NATURAL RESOURCES AND CONSERVATION*. Institute of Education Sciences, United States Department of Education. [Accessed 29 January 2010]</ref>
# சுற்றுச்சூழல் கல்வி

## வரலாறு

சைரகுஸ் பல்கலைக்கழகத்தில் நியூயார்க் மாநிலக் கல்லூரி வனவியல் படிப்பு 1950 களில் சுற்றுசச்சூழலில் பட்டப்படிப்பை நிறுவியது. 1956 இல் அதன் முதல் பட்டம் வழங்கப்பட்டது. மத்தியபரி கல்லுாரி (Middlebury College) 1965 ஆம் ஆண்டில் இதில் முக்கிய இடத்தை வகித்தது.  
கனடாவில் சுற்றுச்சூழல் ஆய்வுகள் சங்கம் 1993 ஆம் ஆண்டில் நிறுவப்பட்டது. "கனடாவில் சுற்றுச்சூழல் ஆய்வுகள் தொடர்பான பகுதிகளில் ஆராய்ச்சி மற்றும் கற்பித்தல் நடவடிக்கைகளை மேற்கொள்வதற்கு ESAC என்ற மாற்றுத் திறனாய்வு பத்திரிகை 1971 ஆம் ஆண்டு ஜூலை 4 இல் ராபர்ட் ஏ. பாஹெல்கே என்பவரால் வெளியிடப்பட்டது.  
சுற்றுச்சூழல் ஆய்வுகள் மற்றும் விஞ்ஞான சங்கம் (AESS) 2008 ஆம் ஆண்டில் அமெரிக்காவில் சுற்றுச்சூழல் ஆய்வுகள் தொடர்பாக முதல் தொழில்முறை சங்கமாக நிறுவப்பட்டது. 2010 இல், அறிவியல் மற்றும் சுற்றுச்சூழல் தேசிய சங்கம் (NCSE) நிறுவப்பட்டு சங்கத்தின் ஆராய்ச்சிக் கட்டுரை, சுற்றுச்சூழல் ஆய்வுகள் மற்றும் அறிவியல் ஆகியவற்றின் பத்திரிக்கை, மார்ச் 2011 இல் வெளியிடப்பட்டது.
# சுற்றுச்சூழல் கல்வி

## இவற்றையும் காண்க

- Bachelor of Environmental Studies
- Conservation Commons
- Environmental ethics
- சுற்றுச்சூழல் தகவல் தொடர்பு
- சுற்றுச்சூழல் கல்வி
- சுற்றுச்சூழல் சமூக அறிவியல்
- சுற்றுச்சூழல் சமூகவியல்
- சுற்றுச்சூழல் புவியியல்
- சுற்றுச்சூழல் பட்டம்-வழங்கும் நிறுவனங்களின் பட்டியல்
- சுற்றுச்சூழல் பட்டங்களின் பட்டியல்
- சுற்றுச்சூழல் இதழ்களின் பட்டியல்
- சுற்றுச்சூழல் படிப்புகளின் பட்டியல்
- Sustainable development
# திண்டி ஆறு

**திண்டி** ஆறு அல்லது **டிண்டி ஆறு** (ஆங்கிலம்: "DINDI RIVER", தெலுங்கு: డిండి) கிருஷ்ணா ஆற்றின் கிளை ஆறாகும். ஆந்திரப் பிரதேசத்தில் இருந்து பிரிக்கப்பட்ட தெலுங்கானா மாநிலத்தில் இந்த ஆறு உள்ளது. டிண்டி நீர்த்தேக்கம் இந்த ஆற்றின் மீது கட்டப்பட்டுள்ளது இது மகபூப்நகர் மாவட்டம் மற்றும் நல்கொண்டா மாவட்டங்களின் எல்லையில் உள்ள நல்லமலா காடுகளின் வழியாகப் பாய்ந்து நாகார்ஜுனா சாகரில் இணைகிறது. திண்டி நதி துந்துபி நதி என்றும் அழைக்கப்படுகிறது. மகபூப்நகர் மாவட்டத்தில் துந்துபியின் கரையில் உள்ள மாமில்லப்பள்ளி, துந்துபிசேத்ரா என்று அழைக்கப்படுகிறது. ஜட்சர்லா மண்டலத்தில் துந்துபி நதிக்கரையில் பழமையான பரசவேதீஸ்வராலயம் உள்ளது. பிரபல எழுத்தாளர் கங்காபுரம் ஹனுமத்சர்மா இந்த வயல் அருகே ஓடும் துந்துபியை விவரிக்கும் "துந்துபி" கவிதையை எழுதினார்.
# இரா. புதுநைனார் ஆதித்தன்

**இரா. புதுநயினார் ஆதித்தன்**(*R. Puthunainar Adithan*) இந்தியாவைச் சேர்ந்த ஓர் அரசியல்வாதியாவார். தமிழ்நாட்டின் சேரன்மாதேவி தொகுதியில் அதிமுகவேட்பாளராக போட்டியிட்டு 1991 ஆம் ஆண்டில் தமிழக சட்டமன்ற உறுப்பினராக தேர்ந்தெடுக்கப்பட்டார். இவரது அண்ணன் ஆர்.இரா. தனுஷ்கோடி ஆதித்தன், தென் தமிழ்நாட்டிலிருந்து காங்கிரசு தலைவராகவும், 5 முறை மக்களவை உறுப்பினராகவும் இருந்துள்ளார்.
# டி. மார்ட்டின்

**டி. மார்ட்டின்** (*T.Martin*) இந்தியாவின் தமிழ்நாடு மாநிலத்தைச் சேர்ந்த ஓர் அரசியல்வாதியாவார். முன்னாள் சட்டமன்ற உறுப்பினரான் இவர் 1967 ஆம் ஆண்டு நடைபெற்ற தேர்தலில் தூத்துக்குடி மாவட்டம் சாத்தான்குளம் தொகுதியில் இருந்து இந்திய தேசிய காங்கிரசு கட்சியின் வேட்பாளராகப் போட்டியிட்டு தமிழ்நாடு சட்டமன்றத்திற்கு தேர்ந்தெடுக்கப்பட்டார்.
# எஸ். என். ராமசாமி

**எஸ். என். ராமசாமி** (S.N. Ramasamy) ஒரு இந்திய அரசியல்வாதியும் முன்னாள் சட்டமன்ற உறுப்பினரும் ஆவார். 1980 மற்றும் 1984 தேர்தல்களில் சாத்தான்குளம்தொகுதியிலிருந்து காந்தி காமராஜ் தேசிய காங்கிரஸ் வேட்பாளராக தமிழ்நாடு சட்டமன்றத்திற்குத் தேர்ந்தெடுக்கப்பட்டார். மறைந்த முன்னாள் முதலமைச்சர் ம. கோ. இராமச்சந்திரனின் நண்பராவார். இவரது கல்லறை திருச்செந்தூர்-குரும்பூர் நெடுஞ்சாலை சாலையில் அமைந்துள்ளது.
# எஸ். எஸ். மணி நாடார்

**எஸ்.எஸ்.மணி நாடார்** (06 சூலை 1938-09 நவம்பர் 2002) இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் தூத்துக்குடி மாவட்டம் கடம்போடு வளைவினைச் சார்ந்தவர். இவர் 1996 மற்றும் 2001ஆம் ஆண்டு நடைபெற்ற தமிழ்நாடு சட்டப் பேரவைத் தேர்தல்களில் சாத்தான்குளம்சட்டமன்றத் தொகுதியிலிருந்து தமிழ் மாநில காங்கிரசு (மூப்பனார்) கட்சி சார்பாக தமிழ்நாடு சட்டமன்றத்திற்கு தேர்ந்தெடுக்கப்பட்டார்.  
நாடார் இந்தியகுடியரசுக் கட்சியின் உறுப்பினராக இருந்தவர். தமிழ் மாநில காங்கிரஸ்சு கட்சியின் சார்பில் தேர்ந்தெடுக்கப்பட்ட ஐந்து சட்டமன்ற உறுப்பினர்களில் இவரும் ஒருவர். ஆனால் ஆகத்து 2002-ல் இந்திய தேசிய காங்கிரசுடன் கட்சி முன்மொழியப்பட்ட இணைப்புக்கு எதிர்ப்பு தெரிவித்தார்.  
இவர் நவம்பர்9, 2002-ல், 66 வயதில் ஒரு மனைவி மற்றும் மகனை விட்டு சென்னையில் இறந்தார்.
# க. உரோ. எட்மண்ட்

**க. உரோ. எட்மண்ட்** (G. R. Edmund) என்பவர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். தூத்துக்குடி மாவடம் ஆறுமுகநேரியினைச் சார்ந்த எட்மண்ட், பாளையங்கோட்டை தூய சவேரியார் கல்லூரியிலும் சென்னை சட்டக் கல்லூரியிலும் முறையே கலை, சட்டப் படிப்புகளில் இளநிலை பட்டம் பெற்றுள்ளார். இவர் 1967, 1971ஆம் ஆண்டுகளில் நடைபெற்ற தமிழ்நாடு சட்டமன்றத் தேர்தலில், திருச்செந்தூர் சட்டமன்றத் தொகுதியிலிருந்து திராவிட முன்னேற்ற கழக வேட்பாளராக போட்டியிட்டுத் தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் சூன் 2, 2013 அன்று காலமானார்.
# ஆ. செல்லதுரை

**ஆ. செல்லதுரை**(*A. Chelladurai*) (பிறப்பு 17 செப்டம்பர் 1939) என்பவர் இந்திய அரசியல்வாதியும் தமிழ்நாடு முன்னாள் சட்டமன்ற உறுப்பினரும் ஆவார். இவர் தூத்துக்குடி மாவட்டம் உடன்குடியினைச் சார்ந்தவர். 1991ஆம் ஆண்டு நடைபெற்ற தமிழ்நாடு சட்டமன்றத் தேர்தலில் திருச்செந்தூர் தொகுதியிலிருந்து அண்ணா திராவிட முன்னேற்றக் கழக வேட்பாளராகப் போட்டியிட்டுத் தமிழ்நாடு சட்டமன்றத்திற்கு தேர்ந்தெடுக்கப்பட்டார்.
# கூ. அ. மணி

**கூ. அ. மணி** (*A. K. Mani*) என்பவர் இந்திய அரசியல்வாதியும், தமிழக சட்டமன்றத்தின் முன்னாள் உறுப்பினரும் ஆவார். இவர் 1989ஆம் ஆண்டு நடைபெற்ற தமிழகச் சட்டமன்றத் தேர்தலில் அனைத்திந்திய அண்ணா திராவிட முன்னேற்றக் கழக வேட்பாளராக கபிலர்மலை சட்டமன்றத் தொகுதியில் போட்டியிட்டு தமிழ்நாட்டின் சட்டசபைக்கு தேர்ந்தெடுக்கப்பட்டார். பரமத்தி வேலூருக்கு அருகிலுள்ள கூடச்சேரிகிராமத்தில் மணி பிறந்தார்.
# கே. கே. வீரப்பன்

**கே. கே. வீரப்பன்** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு தேர்தலில், கபிலர்மலை தொகுதியில் இருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  
நாமக்கல் எஸ். பி. புதூரைச் சேர்ந்தவரான கே. கே. வீரப்பன் 1993-2001 காலகட்டத்தில் திமுக மாவட்ட செயலாளராக இருந்தார். 1980 இல் திமுக சார்பில் மாநிலங்களவைக்கு தேர்ந்தெடுக்கப்பட்டார். 1996 ஆம் ஆண்டு தேர்தலில், கபிலர்மலை தொகுதியில் இருந்து, திராவிட முன்னேற்றக் கழக சார்பில் போட்டியிட்டு வென்றார். அதன்பிறகு மாவட்ட ஊராட்சிக்குழு தலைவராக பதவி வகித்தார். 2001 தேர்தல்களில் போட்டியிடும் வாய்ப்பை தி.மு.க. அளிக்கவில்லை. பின்னர் கட்சியின் எதிரானநடவடிக்கைகளில் ஈடுபட்டதற்காகஅவரை இடைநீக்கம் செய்தனர். இதன் பின்னர் இந்திய தேசிய காங்கிரசில் இணைந்து அக்கட்சியில் நாமக்கல் மாவட்ட காங்கிரசு தலைவராக இருந்தார். உடல் நலக்குறைவால் பாதிக்கபட்டிருந்த வீரப்பன் 2022 சூன் 15 அன்று தன் 77வது வயதில் இறந்தார்.
# வி. பி. துரைசாமி

**வி. பி. துரைசாமி** (*V. P. Duraisamy*) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் தற்போது பாரதிய ஜனதா கட்சியில் உள்ளார். அதிமுகவில் தனது அரசியல் வாழ்க்கையை தொடங்கிய இவர், அங்கிருந்து மாநிலங்களவை உறுப்பினர் பதவியை உதறிவிட்டு திமுகவில் இணைந்தார். திராவிட முன்னேற்ற கழகத்தின் துணை பொதுச் செயலாளராக பதவி வகித்த இவர், அப்பதவியிலிருந்து நீக்கப்பட்டதால் அக்கட்சியிலிருந்து விலகி பாஜகவில் இணைந்தார்.  
இவர் 1989 முதல் 1991 வரையும் 2006 முதல் 2011 வரையும் திமுக சார்பில் தமிழக சட்டப்பேரவை துணைத்தலைவராகவும் பொறுப்புகளை வகித்தவர். இவர் பல சட்டமன்றக் குழுக்களுக்கான உறுப்பினராகவும், மாநிலங்களவை உறுப்பினராகவும் இருந்தார். 1995 - 2001 ஆண்டுகளில் சட்டமன்ற குழுத்தலைவராகவும் இருந்தார். இவர் 2012 திமுகவின் துணைப் பொதுச் செயலாளராகப் பதவியேற்றார். பின்னர் திமுகவிலிருந்து விலகி, 2020 மே 22 அன்று பாரதிய ஜனதா கட்சியில் இணைந்தார்.
# முகடு

மலையின் முதன்மை முகடு – கொஞ்செட்டோ கத்தி விளிம்பு முகட்டில் இருந்து, விகிரன்,குட்டெலோ கூம்புப் பட்டகச் சரிவுகள் நோக்கிய காட்சி]]
**முகடு** *(ridge)* என்பது நீண்ட குறுகலான மேடாக உள்ள புவிப்புற நிலவடிவம் ஆகும்; இது ஒரு புவிக் கட்டமைப்புக் கூறுபாடு ஆகும். இது புவிப்புற நிலவடிவமாகவும் கட்டமைப்புக் கூறுபாடாகவும் சூழ்ந்துள்ள தரையில் இருந்து உயரத்தில் செஞ்சரிவுகளோடு அமைகிறது. இதன் குறுகலான **முகட்டு** உச்சியில் இருந்து அல்லது **கொடுமுடி** உச்சியில் இருந்து இருபக்கமும் தரை கீழாக சரிந்து செல்கிறது. முகடு மிகவும் குறுகலாக இருந்தால் **முகட்டுத் தொடர்** எனப்படுகிறது. முகட்டின் அளவுகள் ஏதும் வரம்பிடப்படவில்லை. இதன் உயரம் சுற்றியுள்ள தரையிலிருந்து ஒரு மீட்டர் அளவில் இருக்கலாம்; அல்லது பல நூறு மீட்டர் அளவிலும் இருக்கலாம். முகடு படிவாலோ அரிப்பாலோ கண்டத் தட்டுகளின் நகர்வாலோ அல்லது இவற்றின் இணைநிகழ்வாலோ தோன்றலாம். இது படுகைப் பாறையாலோ தளர்வான வீழ்படிவாலோ அனற்குழம்பாலோ பனிக்கட்டியாலோ உருவாக்கத்தைப் பொறுத்து அமையலாம். இது தனித் தற்சார்புக் கூறுபாடாகவோ பெரிய புவிக்கட்டமைப்பின் உட்கூறாகவோ அமையலாம். முகடு மேலும் சிறிய புவிவடிவக் கட்டமைப்பு உறுப்புகளாகவும் பிரிக்கப்படுகிறது.  
முகடுகளைப் பொதுவாக கொடுமுடிகள் அல்லது குன்றுகள் என்று, அளவைப் பொறுத்து அழைக்கின்றனர். சிறிய முகடுகள், குறிப்பாகப் பெரிய முகடுகளை விட்டு வெளியே காணப்படும் பகுதி, பெரும்பாலும் முளைக் குன்று என்று குறிப்பிடப்படுகிறது.
# முகடு

## வகைபாடு

முகடுகளின் நில வடிவங்களைப் பொருத்தமட்டில் பொதுவாக ஏற்கப்பட்ட வகைபாடோ கிடப்பியல் வகைமையோ இல்லை. அவற்றைத் தோற்றம், புறவடிவம், உள்ளியைபு, தொலைவிட உணரிகளின் தரவுகளைப் பகுத்தாய்ந்தோ அல்லது இவற்றின் சில காரணிகளை இணைத்தோ வரையறுத்து வகைப்படுத்தலாம்.  
முகட்டு வகைப்பாட்டுக்கான எடுத்துகாட்டாக, சோயெனபர்கு, விசோக்கி வகைபாட்டைக் கூறலாம்; இது எளிய நேரடி வகைபாட்டு முறையைத் தருகிறது. இதை ஐக்கிய அமெரிக்க தேசியக் கூட்டுறவு மண் அளக்கைத் திட்டம் நிலவடிவங்களையும் முகடுகளையும் வகைப்படுத்தப் பயன்படுத்துகிறது. இம்முறை முதன்மை புவிப்புற நிகழ்வுகளை அல்லது அமைவுகளைப் பயன்படுத்தி, பல்வேறு நிலவடிவக் குழுக்களை இரண்டு பெரும்பிரிவுகளாகப் பிரிக்கிறது; அவை *புவிப்புறவடிவச் சூழல்கள்*, *பிற குழுக்கள்* என மொத்தம் 16 உட்பிரிவுகளாகப் பிரிக்கிறது. இந்தக் குழுக்கள் ஒன்றையொன்று விலக்குவன அல்ல; முகடுகள் உள்ளடங்கிய நிலவடிவங்கள் பல உட்பிரிவுகளைச் சார்ந்தமையலாம். இந்த வகைபாட்டில் முகடுகள் காற்றால் குவிப்பு வகை, கடல் கரை, கழிமுக வகை, Lacustrine, பனியாற்றுவகை, எரிமலை, அனல்நீர்ம வகை, கண்டத்தட்டு நகர்வு சார்ந்த கட்டமைப்புவகை, சரிவு வகை, அரிப்புசார் உள்வகைகள் எனப் பிரிக்கப்படுகின்றன.
# முகடு

## வகைபாடு

### அரிப்புவகை மலை முகடுகள்

வழக்கமான மேட்டுச் சமவெளி நிலப்பகுதியில், ஓடை வடிகால் பள்ளத்தாக்குகள் குறுக்கிடும் பகுதிகளில் முகடுகள் காணப்படுகின்றன. இவை மிகவும் பொதுவான முகடுகளே. இந்த முகடுகள் வழக்கமாக சற்று உயர் அரிப்பு எதிர்ப்புக் கற்களையே கொண்டுள்ளன. இந்த வகை முகடுகள் பொதுவாக திசையமைப்பில் பெரும்பாலும் சீரற்றதாக இருக்கிறது. அடிக்கடி திசையை மாற்றிக் கொள்கிறது.
# முகடு

## வகைபாடு

### பாறை இடுக்கு(செஞ்சரிவு) மலை முகடுகள்

பள்ளத்தாக்குகளுடன் கூடிய இடங்களில், நீண்ட, கூரான, நேர்க்குத்தான முகடுகள் உருவாகின்றன. ஏனென்றால் அவற்றின் மீதமுள்ள விளிம்புகள் பக்கவாட்டாக மூடப்பட்டிருக்கும். மேலும் தடுக்கும் முனையங்கள். பிளாக் ஹில்ஸ் போன்ற இடங்களில் இதேபோன்ற முகடுகள் உருவாகியுள்ளன. அங்கு முகடுகள் சீரற்ற மையத்தைச் சுற்றி ஒரு வட்ட வடிவமாக அமைந்துள்ளன. சில நேரங்களில் இந்த முகடுகளை நடு முகடுகளில் கூர்ம்பாறைகளுடன் காணலாம்.
# முகடு

## வகைபாடு

### பெருங்கடல் அகற்சி மலை முகடுகள்

மத்திய அட்லாண்டிக் மலைத்தொடர் போன்று உலகெங்கிலும் உள்ள புவி மேலோட்டு கடபரப்பு மண்டலங்களில், புதிய கண்டத்தட்டு எல்லை உருவாக்கும் எரிமலைகளின் செயல்திறன் பரவி எரிமலை முகடுகளை உருவாகின்றன. பனியரிப்பும் நீரரிப்பும் படிப்படியாக எரிமலை முகடுகளின் உயரங்களை குறைக்கின்றன.
# அண்ணா விளையாட்டு அரங்கம் - திருச்சிராப்பள்ளி

**அண்ணா விளையாட்டு அரங்கம்** *(Anna Stadium)* இந்தியாவின் தமிழ்நாடு மாநிலத்திலுள்ள திருச்சிராப்பள்ளி நகரில் அமைந்துள்ள ஒரு விளையாட்டு அரங்கமாகும். 1970 ஆம் ஆண்டில் கட்டப்பட்ட இவ்வரங்கம் 31.25 ஏக்கர் (12.65 எக்டேர்) பரப்பளவில் பரவியுள்ளது. இந்த வளாகம் ஒரு பல்நோக்கு உள்ளரங்க வளாகமாக செயல்படுகிறது. டென்னிஸ்டென்னிசு, கூடைப்பந்து, கால்பந்து மற்றும் கைப்பந்து போன்ற விளையாட்டுகளுக்கு இங்கு தனி அரங்கங்கள் உள்ளன . செயற்கை புல்தைரையால் உருவாக்கப்பட்ட ஒரு வளைகோல் பந்தாட்ட மைதான வசதியும், தடகள விளையாட்டுக்கான 400 மீட்டர் ஓடுகளப் பாதை வசதிகளும் இங்கு ஏற்படுத்தப்பட்டுள்ளன . உடற்பயிற்சிக் கூடம், நீச்சல் குளம் மற்றும் ஒரு விளையாட்டு விடுதி போன்ற வசதிகளும் இங்குள்ளன. திருச்சியின் துணை நகரமான காச்சாமலை பகுதியில் அண்ணா விளையாட்டரங்கம் அமைந்துள்ளது. இவ்வளாகத்திலுள்ள் பிரதானமான கால்பந்து அரங்கம் மற்றும் தடகள அரங்கத்தில் 20000 பேர் அமர்ந்து பார்க்க முடியும்.
# குஞ்சி லால்

**குஞ்சி இலால்** (*Kunji Lal*) என்பவர் இந்தியாவைச் சேர்ந்த ஓர் அரசியல்வாதியாவார். பாரதீய ஜனதா கட்சியினைச் சார்ந்த இவர் இராசத்தான் மாநிலத்தின் பமன்வாசு சட்டமன்றத் தொகுதியின் சட்டமன்ற உறுப்பினராகப் பணியாற்றினார். 2013ஆம் ஆண்டு நடைபெற்ற இராசத்தான் மாநில சட்டமன்றத் தேர்தலில் பாரதிய சனதா கட்சியின் சார்பில் போட்டியிட்டு வெற்றிபெற்றார்.
# சமயபுரம் பூச்சொரிதல் விழா

**சமயபுரம் பூச்சொரிதல் விழா** (*Poochoriyal*) இந்தியாவின் தமிழ்நாடு மாநிலம் திருச்சிராப்பள்ளிக்கு அருகில் உள்ள சமயபுரம் மாரியம்மன் கோவிலில் கொண்டாடப்படும் ஒரு முக்கிய திருவிழாவாகும். இந்த விழா பொதுவாக தமிழ் மாதமான மாசி மாதத்தில் நடைபெறும். இந்த திருவிழாவின் போது, இந்து தெய்வமான மாரியம்மன் சிலை மீது பூக்களை தூவி பக்தர்கள் கூட்டம் அலைமோதுகிறது. இந்த காலகட்டத்தில், அம்மன் தனது பக்தர்களின் நலனுக்காக 28 நாட்கள் விரதம் இருப்பார் என்று நம்பப்படுகிறது. இதனால், கோயிலில் அன்னதானம் செய்யும் சடங்கு நடைபெறுவதில்லை.
# சமயபுரம் பூச்சொரிதல் விழா

## திருவிழா நிகழ்ச்சிகள்

வீடுகளில் காப்புக்கட்டப்படுகிறது. பெண்கள் வீதிகளை அடைத்துக் கோலமிடுகிறார்கள். உற்றார் உறவினர்கள் எல்லாம் திருவிழாவினைக் காண ஊர் விட்டு ஊர் செல்கிறார்கள். பூச்சொரிதல் விழாக்காலங்களில் ஆயிரக்கணக்கான பக்தர்கள் கோவிலில் கூடுவர். நிறைய மணமுள்ள மலர்களைக் கொணர்ந்து மூலவரான பெண் தெய்வங்கள் மேல் சொரிந்து வணங்குவர்.  
விரதமிருந்து வழிபடுதல், சக்திக்கரகம் அழைத்தல், முளைப்பாரி ஊர்வலம், பால்குட ஊர்வலம், தீச்சட்டி ஏந்துதல், தீ மிதித்தல், அலகு குத்துதல் போன்ற நேர்த்திக்கடன்களும் இங்கு நிறைவேற்றப்படுகின்றன. கோவில்களில் தேரோட்டம், பூம்பல்லாக்கு, தெப்பம் போன்ற நிகழ்வுகளும் நடைபெறுகின்றன. தண்ணீர்பந்தல்கள் மற்றும் அன்னதானம் எல்லாம் உண்டு.
# பிரிங்கி ஆறு

**பிரங்கி அல்லது பிரெங்கி ஆறு** (*Bringhi River*) இந்தியாவின் சம்மு காசுமீர் மாநிலத்தில் உள்ள அனந்தநாக்கு நகரத்தில் பாயும் ஒரு ஆறு ஆகும். அனந்த்நாக், ஆச்சி டான்டரில் ஜீலம் ஆற்றிற்கு நீரளிப்பதற்கு முன்பு மொத்தம் 30 கிலோமீட்டர்கள் (19 மைல்) பாய்கிறது. நவ்பக்கு ஓடை, அகலான் காடோல் ஓடை மற்றும் டாக்சம் ஓடை ஆகிய மூன்று நீரோடைகளின் சங்கமத்தால் பிரெங்கி ஆறு உருவாகிறது. நவ்பக்கு நீரோடை சுமார் 12000 அடி உயரம் கொண்ட மார்கன் உச்சி பனிப்பாறைகளிலிருந்து உருவாகிறது. இதே போல தக்சம் நீரோடை அனந்த்நாக்கு மாவட்டத்தில் உள்ள சிந்தன் பனிப்பாறைகளில் இருந்து உருவாகிறது. இந்த ஆறு தக்சமில் செங்குத்தானதாகவும் ஊடாகச் செல்லும் ஆற்றையும் உடைய ஒடுக்கமான பள்ளத்தாக்கு (2,438 மீட்டர் (7,999 அடி) உயரம்) வழியாக செல்கிறது. ஜீலம் ஆற்றின் துணை ஆறுகளில் ஒன்றான கோகர்நாக்கு ஆறு பிருங்கி ஆறு பள்ளத்தாக்கில் உள்ளது. தேவல்காம் கிராமத்தில் சுண்ணாம்புக் கல்லின் பிளவுகளில் காணாமல் போகும் பிரெங்கி ஆறுதான் அச்சாபல் நீரூற்றின் உண்மையான ஆதாரம் என்று சர் வால்டர் லாரன்சு தனது தி வேலி ஆஃப் காசுமீர் என்ற புத்தகத்தில் எழுதியுள்ளார். சமீபத்தில் வந்தேவெல்கம் என்ற இடத்தில் ஆற்றில் ஒரு மூழ்கும் துளை தோன்றி நீரின் முழு ஓட்டத்தையும் உறிஞ்சியது. இந்த ஆற்றில் மூழ்கும் துளை தோன்றியது இது இரண்டாவது முறையாகும்.
# பாச்சு சிங்

**பாச்சு சிங்** (*Bachchu Singh*) ஓர் இந்திய அரசியல்வாதியும் இராசத்தான் மாநிலத்தின் சட்டமன்ற உறுப்பினரும் ஆவார். இராசத்தான் மாநிலம் பரத்பூரிலுள்ள பசாய் என்ற ஊரில் 1979 ஆம் ஆண்டு பிறந்தார். பாரதிய சனதா கட்சியைச் சேர்ந்த பாச்சு சிங் இராசத்தான் மாநிலத்தின் பயானா தொகுதியில் போட்டியிட்டு சட்டமன்ற உறுப்பினராக ஆனார்.
# கடுவா நதி

**காதுவா ஆறு** அல்லது **காதுவா நதி** (*Kadua*, )இந்தியாவின் ஒடிசா மாநிலத்தில் உள்ள ஓர் ஆறு. இது சாரிகான் என்ற சிற்றூரின் அருகே இரண்டு ஓடைகள் ஒன்றுசேர்வதன் மூலம் உருவாகிறது. இருபத்திரண்டு (22) மைல்நீளமுள்ள இந்த ஆறு, பிராச்சி ஆற்றுக்கும் குஷபத்ரா ஆற்றுக்கும் இடையிலுள்ள நிலப்பரப்பை வளப்படுத்திவங்காள விரிகுடாவில்கலக்கிறது.
# கக்கட்டாறு

**கக்கட்டாறு (**Kakkattar) தென்னிந்தியாவின் மூன்றாவது நீளமான ஆறான பம்பை ஆற்றின் துணை ஆறாகும். இந்த ஆறு கேரள மாநிலத்தில் பாய்கிறது. மிக அழகான ஆறாக இது கருதப்படுகிறது. மூழியாறு, கக்காடு, மணியாறு ஆகிய இடங்களில் உள்ள மின்நிலையங்களில் மின்னாக்கம் செய்யப்பட்டபின் வெளியேற்றப்படும் நீர் கக்காட்டாறு வழியாகச் செல்கிறது. சுற்றுலா மேம்பாட்டிற்காக கக்கட்டாறில் சிறிய இலகுரக படகு சேவை தொடங்கப்பட்டுள்ளது.
# சின்னமிக் அமிலம்

### தயாரிப்பு

பெர்க்கின் வினை எனப்படும் அசலான தொகுப்பு முறையில் சின்னமிக் அமிலம் தயாரிக்கப்படுகிறது. அசிட்டிக் நீரிலியையும் பென்சால்டிகைடையும் சேர்த்து காரவினையூக்கியின் முன்னிலையில் வினைபுரியச் செய்தால் சின்னமிக் அமிலம் உருவாகிறது. பென்சால்டிகைடும் எசுத்தர்களும் வினைபுரிந்து சின்னமேட்டு எசுத்தர்கள் உருவாகும் தொகுப்பு முறையை இரெய்னர் லுத்விக் கிளெய்சன் (1851–1930) விவரித்தார். இவ்வினையே ஆல்டால் குறுக்கம் எனப்படுகிறது. நீரிலியின் நீராற்பகுப்பும் இவ்வினையுடன் நிகழ்கிறது.
:
சின்னமால்டிகைடு மற்றும் பென்சால் குளோரைடு வினையிலும் சின்னமிக் அமிலத்தைப் பெற முடியும்.
கினோவெனாகெல்-ஆன்சு குறுக்க வினை வழியாகவும் சின்னமிக் அமிலம் தயாரிக்க முடியும். வலிமை குறைந்த ஒரு காரத்தின் முன்னிலையில் தொடர்புடைய பென்சால்டிகைடும் மலோனிக் அமிலமும் இவ்வினையில் பயன்படுத்தப்படுகின்றன. வினையின் முடிவில் நீராற்பகுப்பு வினையும் நிகழ்கிறது.
# சின்னமிக் அமிலம்

## பயன்கள்

செயற்கை இண்டிகோ மற்றும் சில மருந்துவகைப் பொருட்களில் சின்னமிக் அமிலம் நறுமணப் பொருளாகப் பயன்படுகிறது. நறுமணத் தொழிற்துறையில் .
# பகவ்பூர் வெடிப்பு 2017

2017, சூன் 25 அன்று பாகித்தானின் பகவல்பூர் மாவட்டத்தில் கிழக்கு அகம்த்பூர் அருகே கல்நெய் ஏற்றிச் சென்ற ஒரு தொட்டி சரக்குந்து வெடித்து, இதனால் குறைந்தபட்சம் 153 பேர் கொல்லப்பட்டு 117-க்கும் மேற்பட்டவர்கள் காயமுற்றனர். அதன் ஓட்டுநர் N-5 தேசிய நெடுஞ்சாலையின் ஒரு திருப்பத்தில் வண்டியை திருப்ப முயற்சித்தபோது அந்த சரக்குந்து கவிழ்ந்தது. விபத்து பற்றிய செய்தியானது அருகிலுள்ள கிராமங்களுக்கு பரவியதும், நூற்றுக்கணக்கான மக்கள் தொட்டியில் இருந்து ஒழுகும் கல்நெய்யைப் பிடித்துச் செல்ல அவ்விடத்துக்கு விரைந்தனர். பின்னர் சரக்குந்து வெடித்தது; ஆரம்ப அறிக்கைகளில் அங்கிருந்த ஒருவர் புகைபிடித்தபோது பெட்ரோலில் விழுந்த வெண்சுருட்டால் இவ்விபத்து நேர்ந்ததாக தகவல் வெளியாகியுள்ளது.
# பகவ்பூர் வெடிப்பு 2017

## நேர்ச்சி

உள்ளூர் நேரம் 6 மணியளவில் (01:00 GMT) சுமார் 40,000 லிட்டர் (10,567 கேலன்) எரிபொருள் சரக்கு கொண்ட ஒரு தொட்டி சரக்குந்து, பாக்கித்தானின் கராச்சியில் இருந்து லாகூருக்கு பயணித்தபோது அவ்வண்டி பாகவல்பூர் மாவட்டத்தின் கிழக்குக்கு அகமத்பூர் அருகே N-5 தேசிய நெடுஞ்சாலையில் ஒரு வளைவு திருப்பத்தை வேகமாக கடக்க முயற்சிக்கும் போது, நேர்ச்சிக்கு உள்ளாகி கவிழ்ந்து.  
விபத்து பற்றிய செய்தி உடனடியாக அருகிலுள்ள கிராமமான ரம்சன்பூர் ஜோயாவிற்கு பரவியது, கிராமவாசிகளுக்கு ஒரு உள்ளூர் பள்ளிவாசலின் மேல் இருந்த ஒரு ஒலிபெருக்கியை வழியாக செய்தி குறி்த்து எச்சரித்தனர். பெண்கள் மற்றும் சிறுவர்கள் உட்பட, சாலையின் அருகே மாம்பழத் தோப்புகளில் பணிபுரியும் ஏராளமான மக்கள் (ஒரு ஆதார மதிப்பீட்டின்படி 500), அதில் கசியும் கல்நெய்யை சேகரிப்பதற்காக இடத்தில் கூடினர். அந்த இடத்தில் கூட்டத்தை அகற்றுவதற்காக காவல் துறையினர் மேற்கொண்ட முயற்சிகளை கூட்டத்தினர் அலட்சியம் செய்தனர். சுமார் 10 நிமிடங்கள் கழித்து, சேதமடைந்த கொள்கலனில் இருந்து கசிந்த எரிபொருள் தீப்பிடித்தபிறகு சரக்குந்து வெடித்து, இதனால் குறைந்தது 153 பேரை் கொல்லப்பட்டு 117 பேர் காயமடைந்தனர். சில செய்தி ஊடக அறிக்கையின்படி, சரக்குந்து விபத்திற்குப் பிறகு சுமார் 45 நிமிடங்கள் கழித்து வெடித்தது.  
வெடிப்புக்கு காரணம் குறித்து ஆரம்ப அறிக்கைகள் முரண்பட்டவையாக இருந்தன: சிலர் எரிபொருள் கசிந்த சரக்குந்து அருகே ஒரு வெண்சுருட்டைப் பற்றவைத்தபோது இது நிகழ்ந்தது என்றும், வேறு சிலர் கூறுகையில் பல இடங்களில் இருந்து நிகழ்விடத்திற்கு பலர் விசையுந்து மூலம் விரைந்தனர் அப்போது அந்த வாகணங்களில் ஏற்பட்ட தீப்பொறியே இதற்கு காரணம் என்றனர்.
# பேருயிரியல்

என்ற உயிரினம் பேருயிரியல் அறிஞர்களால் ஆய்வு செய்யப்படுகிறது.]]  
**பேருயிரியல்** *(Macrobiology)* என்பது உயிரியலின் ஒரு பிரிவு ஆகும். சாதரணமாக கண்களால் காணவியல்கின்ற பெரிய உயிரினங்கள் அல்லது பெரும உயிரினங்களைப் பற்றி படிக்கின்ற அறிவியல் பிரிவு பேருயிரியல் எனப்படுகிறது. நுண்ணுயிரியல் பிரிவுக்கு எதிர் பிரிவாக பேருயிரியல் பிரிவு கருதப்படுகிறது. நுண்ணுயிரியல் கண்களுக்குத் தெரியாத நுண்ணுயிர்களை ஆய்வு செய்வதைப் போல பேருயிரியல் கண்களுக்குப் புலப்படும் பெரிய உயிரினங்களை ஆய்வு செய்கிறது .  
பேரண்டம், சிற்றண்டம் என்ற கோட்பாடுகள் பேருயிரியலில் சில முக்கியக் கோட்பாடுகளாகக் கருதப்படுகின்றன. பிரபஞ்சத்தைக் குறித்த ஒரு தோற்றத்தை இக்கோட்பாடுகள் விவரிப்பதாகக் கொள்ளலாம். பிரபஞ்சம் என்ற முழுமையில் பேரண்டம் ஒரு பகுதியென்றால் எஞ்சியிருக்கும் பகுதி சிற்றண்டமாகும். இவ்வாறே பிரபஞ்சம் என்ற முழுமையில் சிற்றண்டம் ஒரு பகுதியெனில் எஞ்சியிருப்பது பேரண்டமாகும். மறைபொருளை உணரும் அனைத்து சிந்தனைகளிலும் இத்தோற்றம் இடம்பெற்றுள்ளதென அறிஞர் பியரி ஏ. இரிப்பார்டு கருத்து தெரிவிக்கிறார். சோதிடம், இரசவாதம் மற்றும் புனித வடிவியல் போன்ற நடைமுறைகள் இக்கோட்பாடுகளின் கீழுள்ளன .
# பேருயிரியல்

## இவற்றையும் காண்க

- உயிரியல்
- நுண்ணுயிரியல்
- உயிரினம்
# ஏர்வாடி இராதாகிருஷ்ணன்

**இராதாகிருஷ்ணன்** என்பவர் நாடக ஆசிரியர்,சிறுகதை எழுத்தாளர், கவிஞர், கட்டுரையாளர் ஆவார். இவர் திருநெல்வேலி மாவட்டத்தில் உள்ள ஏர்வாடி எனும் ஊரில் 18-05-1947 இல் பிறந்தார். பாரத ஸ்டேட் வங்கியில் பணியாற்றிக் கொண்டே கவிதை, சிறுகதைகள் எழுதும் முயற்சியில் ஈடுபட்டார்.
# ஏர்வாடி இராதாகிருஷ்ணன்

## எழுத்துப் பணிகள்

இவர் வானொலி நிலையத்தில் பணியாற்றும் போது கட்டுரை, கவிதைகள் எழுதி அதை வானொலியில் வாசித்தார். இவர் முதலில் எழுதிய சிறுகதை பிரபல இதழில் வெளியாகவில்லை. அக்கதையை, 'அமுதசுரபி' எனும் இதழ் நடத்திய சிறுகதைப் போட்டிக்கு அனுப்பினார். அப்போட்டியில் அக்கதையே முதல் பரிசு பெற்றது.இவர் எழுதிய முதல் நூல் *உனக்காக ஒரு பாடல்* என்பது. இந்நூல் வானொலி, தொலைக்காட்சியில் ஒலிப்பரப்பான இவரது இசைப்பாடல்கள் அடங்கியத் தொகுப்பாகும்.
# ஏர்வாடி இராதாகிருஷ்ணன்

## எழுத்துப் பணிகள்

### படைப்புகள்

இவர் எழுதிய நூல்கள் :
- என் பக்கம்
- வருகிறாள் உன்னைத் தேடி (நகைச்சுவை நூல்)
- கண்ணில் தெரியுது வானம்
- நிழல்கள் பொய்யல்ல (கதை)
- கனவின் பெயர் கவிதை (கவிதை)
- காதல் வெறும் கதையல்ல (கவிதை)
- மனத்தில் பதிந்தவர்கள் (வாழ்க்கை வரலாறு)
திரைப்பட பாடல்கள்:
இயக்குநர் மோகன்காந்திராமனின், *ஆனந்த பைரவி* எனும் திரைப்படத்தில் ஒரு பாடலும், மலையாளத் திரைப்பட இயக்குநர் கோபாலகிருஷ்ணனின், *தாகம் தீராத மேகம்* திரைப்படத்தில் நான்கு பாடல்களும் இவர் எழுதியுள்ளார்.
# ஏர்வாடி இராதாகிருஷ்ணன்

## எழுத்துப் பணிகள்

### படைப்புகள்

#### விருதுகள்

கவிதை உறவு எனும் இலக்கிய அமைப்பைத் தொடங்கி நடத்தி வருகின்றார். இதன் மூலம் ஆண்டுதோறும் தமிழில் வெளியாகும் சிறந்த நூலுக்கு ரூபாய் ஒரு இலட்சம் வரை பரிசுகள் வழங்கப்படுகின்றன. இவரது, ''திருமணங்கள் வெறும் நிகழ்ச்சிகள் அல்ல' என்ற சிறுகதைத் தொகுதி தமிழ்வளர்ச்சித் துறையின் சிறந்த சிறுகதைத் தொகுதிக்கான முதல் பரிசு பெற்றது. இவர், கலைமாமணி விருதும் பெற்றுள்ளார்.
1) கி.தமிழரசி," ஏர்வாடி எஸ்.இராதாகிருஷ்ணனின் தமிழ்ப் படைப்புகள்- ஓர் ஆய்வு"- சென்னைப் பல்கலைக்கழகம் ஆய்வேடு.
2) அகில், " கலைமாமணி இராதாகிருஷ்ணனுடன் ஒரு நேர்க்காணல்" www.tamilauthuors.com.
3) தேவிரா, " தமிழ் இலக்கியத் தகவல் களஞ்சியம்" ஸ்ரீநந்தினி பதிப்பகம்,சென்னை-2007.
# நைட்ரோசிலேற்றம்

**நைட்ரோசிலேற்றம்** (*Nitrosylation*) என்பது நைட்ரிக் ஆக்சைடு உபகுழுவை மற்றொரு (பொதுவாக ஒரு கரிம) மூலக்கூறுடன் இணைக்கும் சகப் பிணைப்பு வினையாகும். வழக்கமாக கரிம மூலக்கூறுகளில் நிகழும் இவ்வினையை **நைட்ரசோயேற்றம்** என்றும் அழைக்கலாம். இவ்வினை பெரும்பாலும் நைட்ரசு அமிலம் அல்லது அதற்கு சமமான ஆற்றல் வாய்ந்த சோடியம் நைட்ரைட்டு மற்றும் ஐதரோகுளோரிக் அமிலம் ஆகியவற்றின் கலவையோடு வினைபுரியும் போது நிகழ்கிறது.  
டி.என்.ஏ மூலக்கூறுகளில் இந்த வகை வேதி மாற்றம் நிகழ்வது இல்லை. டி.என்.ஏ. மூலக்கூறுகளை சரிசெய்வதிலும், செல்லுலர் செயல்முறைகளை முறைபடுத்துவதிலும் நைட்ரோசிலேற்றம் உதவுகிறது.
# சமத்துவப் பொருளாதாரவாதிகள் மாநாடு

**சமத்துவப் பொருளாதாரவாதிகள் மாநாடு** (*Conference of Socialist Economists*) முதலாளித்துவத்தின் பொருள்முதல்வாத விமர்சனத்தை வளர்க்கும் நோக்கத்தை உறுதி பூண்டுள்ள ஒரு பன்னாட்டு , மக்களாட்சி உறுப்பினர் அமைப்பு என்று தன்னை விவரிக்கிறது. பொருள்முதல் வாதத்தின் குறைகளை விமர்சனம் செய்வது மட்டுமின்றி ஏனைய கல்வி முறைகளை பாதுகாக்கும் அடித்தளமாகவும் இருக்க இவ்வமைப்பு முயல்கிறது.
# சமத்துவப் பொருளாதாரவாதிகள் மாநாடு

## வரலாறு

1960 ஆம் ஆண்டுகளில் ஐக்கிய இராச்சியத்தில் சமத்துவ / சமூக அரசியலின் பொது எழுச்சியில் *அரோல்டு வில்சன்* தொழிற்கட்சி அரசாங்கத்தை தவறான பாதையில் முன்னெடுத்துச் சென்றார். மேலும் மரபார்ந்த பொருளாதார தத்துவத்துடன் சமத்துவ பொருளாதாரவாதிகளின் கருத்துக்கள் முரண்பாடு கொண்டவையாக இருந்தன.  
1970 ஆம் ஆண்டு சனவரி மாதம் நடைபெற்ற முதல் மாநாட்டில் பிரதான பொருளாதார வல்லுனர்கள் 75 பேர் கலந்துகொண்டனர். இவர்கள் பெரும்பாலும் பொருளாதார வல்லுநர்கள் ஆவர். மூலதன சர்ச்சை, வளர்ச்சிப் பொருளாதாரம் மற்றும் மூலதனத்தின் சர்வதேசமயமாக்கல் பற்றிய ஆவணங்களை இவர்கள் விவாதித்தனர். இதே ஆண்டு அக்டோபரில் இரண்டாவது மாநாட்டு நடைபெற்றது. வெளிநாட்டு பங்கேற்பாளர்கள் 20 பேர் உட்பட 125 பங்கேற்பாளர்கள் இதில் பங்கேற்றனர். நவீன முதலாளித்துவத்தில் மாநிலப் பொருளாதாரத்தை இவர்கள் கருத்தில் கொண்டார்கள்.  
இந்த நிகழ்வு நிறுவன மாநாடாக நிரூபிக்கப்பட்டது. ஒரு நிரந்தர அமைப்பாக சமத்துவப் பொருளாதாரவாதிகள் மாநாடை அமைக்கவும், பிரிட்டன் மற்றும் ஐரோப்பிய பொருளாதார சமூகம் பற்றிய மேலும் ஒரு மாநாட்டை ஏற்பாடு செய்யவும், ஒரு பத்திரிகையை தொடங்குவது பற்றி ஆராயவும் நிகழ்வில் முடிவு செய்யப்பட்டது.  
1971 ஆம் ஆண்டு டிசம்பர் மாதம் நடைபெற்ற மாநாட்டில் சமத்துவப் பொருளாதாரவாதிகள் மாநாட்டின் செய்தி இதழ் வெளியிடப்பட்டது. இவ்விதழில் மாநாட்டு அறிக்கைகள் நான்கு இடம்பெற்றன. அடுத்த செய்தி இதழ் 1977 ஆம் ஆண்டில் மீண்டும் வெளியானது. கேபிடல் & கிளாசு என்ற பெயரில் தொடர்ந்து வெளியிடப்பட்டது.  
இதன் பெயர் மற்றும் வரலாறு தொடர்ந்து இருந்தபோதிலும், சமத்துவப் பொருளாதாரவாதிகள் மாநாடும் கேபிடல் & கிளாசு என்ற பத்திரிகை ஆகிய இரண்டும் வழக்கமான கல்விப் பாடப் பிரிவுகளால் கட்டுப்படுத்தப்படாத அறிவிக்கப்பட்ட நோக்கத்திற்கு ஏற்ப இன்னமும் வாழ்கின்றன. மாநாட்டு உறுப்பினர்களில் சிறுபான்மையினர் மட்டுமே தொழில்முறை பொருளாதார வல்லுநர்களாக உள்ளனர். மேலும் சமூக மற்றும் மனித அறிவியல் முழுவதும் பத்திரிகையின் உள்ளடக்கமாக உள்ளன.  
பொது அறிவு என்பது எடின்பரோ சமத்துவப் பொருளாதார வல்லுனர்களின் மாநாட்டின் செய்தி இதழ் ஆகும்.
# தாலியா ஜெனிகுலேட்டா

**தாலியா ஜெனிகுலேட்டா** என்பது முதலைக் கொடி (அ) நெருப்புக் கொடி என அழைக்கப்படுகிறது.இச்சிற்றினத் தாவரம் ஆப்பிரிக்கா மற்றும் அமெரிக்கா வெப்பமண்டலப் பகுதிகளில் பரவிக் காணப்படுகிறது.  
தாலியா ஜெனிகுலேட்டாவின் தாயகம் பெரிய நிலப்பரப்பு கொண்ட ஆப்பிரிக்கா, மேற்குப்பகுதி செனிகள் முதல் கிழக்கு பகுதி சூடான் வரையிலும் தெற்கு ஜிம்பாப்வே மற்றும் அங்கோலா வரை காணப்படுகிறது. இத்தாவரம் மெக்சிகோ, மத்திய அமெரிக்கா, மேற்கிந்தியத் தீவு தாயகமாகவும் கருதப்படுகிறது. தென் அமெரிக்கா மற்றும் தென்கிழக்கு அமெரிக்கா ஐக்கிய நாடுகளில் (புயூரோட்டோரிக்கோ, புளோரியா, லூசியானா, அலபாமா மற்றும் தெற்கு ஜார்ஜியா) வளர்வதாக கணக்கிடப்பட்டுள்ளது.
# தாலியா ஜெனிகுலேட்டா

## சூழ்நிலையியல்

லார்வா இனமான ஸ்டோலிடோப்டிரியா டாக்ஸாரா, சைலோபேன்ஸ் ஹானிமாண்ணி மற்றும் ஸ்பினார்செஸ் அனைஸோடாக்டைலஸ் தாலியா ஜெனிகுலேட்டா தாவரத்தினை உணவாக உட்கொள்வதாக பதிவு செய்யப்பட்டுள்ளது.
# தாலியா ஜெனிகுலேட்டா

## வேதியியல்

மாராந்தேஸியே குடும்பத்தாவரத்தில் எடுத்துக்காட்டாக தாலியா ஜெனிகுலேட்டா தாவரத்தில் ரோஸ்மாரினிக் அமிலம் காணப்படுகிறது,
# அடிமைத்தனத்தின் வரலாறு

**அடிமை முறையின் வரலாறு** (*history of slavery*) என்பது பழங்காலந்தொட்டு தற்காலம் வரை ஒரு நாட்டின் தேசியத்தில், கலாச்சாரத்தில் மற்றும் மதத்தில் கூட கால் பதித்திருக்கிறது, இருந்தாலும் இந்த அடிமை முறை உலகின் பல காலகட்டங்களில் சமூக நிலையிலும் பொருளாதார ரீதியிலும் மற்றும் சட்ட ரீதியாகவும் நிறைய மாற்றங்கைளக் கொண்டுள்ளது.  
அடிமை முறை எப்போது தோன்றியது என்பதை நாம் ஆராய்ந்து பார்க்கும் போது, பழமையான ஆவணமான மெசொப்பொத்தேமியாவின் *ஹமுராபி சட்டத்தொகுப்பு* (கி.மு 1860) அடிமைமுறை பொதுமக்களால் ஏற்றுக்கொள்ளப்பட்டதாகவும், முறைப்படுத்தப்பட்ட ஒரு அமைப்பாகவும் இருந்தது என்று கூறுகிறது.  
அடிமை முறை என்பது காட்டுவாசி மக்களிடையே காணப்படவில்லை ஏனென்றால் இம்முறை சமுதாய அடுக்கமைவுகளில்தான் வளர்ச்சி அடைந்தது. கிமு 3500 ஆண்டு பழமையான மெசப்பத்தோமியாவின் சுமேரிய நாகரீகம் தான் முதன்முதலில் அடிமை முறை பற்றிக் கூறுகிறது. இந்நாகரீகம் தான் மற்ற நாகரீகங்களுக்கெல்லாம் முந்தையது. பைசாந்தியப் பேரரசுக்கும் உதுமானியத் துருக்கியருக்கும் இடையே நடைபெற்ற போரின்போது நிறைய கிறித்தவர்கள் அடிமைகளாக்கப் பட்டனர்.  
ஐரோப்பாவில் அடிமை முறை என்பது இருண்ட காலம் தொடங்கி இடைக்காலம் வரை பொதுமக்களிடையே ஏற்றுக்கொள்ளக்கூடிய ஒன்றாக இருந்தது. குறிப்பாக கிபி ]]1600]]க்கு பிறகு அத்திலாந்திக்கின் அடிமை வணிகத்தில் டச்சு, பிரெஞ்சு, எசுப்பானிய, போர்ச்சுக்கீசிய, ஆங்கிலேய, அராபிய மக்கள் மற்றும் மேற்கு ஆப்பிரிக்கப் பேரரசுகள் முக்கிய பங்கினை வகித்தார்கள்.  
டேவிட் பி. போர்சைட் என்பார் கூறுகிறார்: உண்மையைச் சொன்னால் 19 ஆம் நுற்றாண்டின் தொடக்கத்தில் உலக மக்கள் தொகையில் மூன்றில் ஒரு பகுதியினர் தங்கள் விருப்பத்திற்கு மாறாக பண்ணையடிமைகளாக்கப்பட்டனர். டென்மார்க், நார்வே நாடுகள்தான் முதன்முதலாக கிபி 1802-இல் அடிமை வணிகத்தைத் தடை செய்த ஐரோப்பிய நாடுகளாகும்.
# ஜிம்மி ஷீல்ட்ஸ்

**ஜிம்மி ஷீல்ட்ஸ்** (Jimmy Shields, சனவரி 1900 - 13 ஏப்ரல் 1949) ஒரு பிரித்தானிய பொதுவுடைமை ஆர்வலரும் பத்திரிகை ஆசிரியரும் ஆவார்.  
ஸ்காட்லாந்தின் கிரீனக்கில் பிறந்த இவர் 1921 ஆம் ஆண்டு பெரிய பிரித்தானியாவின் பொதுவுடைமைக் கட்சியில் சேர்ந்தார். வேலையின்மை காரணமாக தென் ஆப்பிரிக்காவிற்கு 1925 ஆம் ஆண்டு இடம் பெயர்ந்தார். தென் ஆப்பிரிக்காவின் கம்யூனிஸ்ட் கட்சியில் சேர்ந்து குறுகிய காலத்திலேயே அதன் பொதுச் செயலாளராக ஆனார். இந்த காலகட்டத்தில் ஜிம்மி ஷீல்ட்ஸின் உரையினால் ஈர்க்கப்பட்டு எட்வின் தாபோ மொபுட்சன்யானா பொதுவுடைமைக் கட்சியில் சேர்ந்தார்.  
ஜிம்மி ஷீல்ட்ஸ் 1927ஆம் ஆண்டு ஸ்காட்லாந்திற்கு திரும்பினார். அங்கு அவர் பெரிய பிரித்தானியாவின் பொதுவுடைமைக் கட்சியில் பல்வேறு பதவிகளில் பணியாற்றி தேசிய நிர்வாகியாக தேர்ந்து எடுக்கப்பட்டார். *அன்றாடப் பணியாளர்* (*Daily Worker*) என்ற நாளிதழின் பொறுப்பாசிரியராகப் பணியாற்றினார். 1932 முதல் பன்னாட்டுப் பொதுவுடைமையின் (கம்மின்டர்ன்) பிரித்தானியப் பிரதிநிதியாகச் செயல்பட்டார். பெரிய பிரித்தானியாவின் பொதுவுடைமைக் கட்சியின் பன்னாட்டுத் துறையின் தலைவராக இருந்து பல இடங்களுக்கு பயணித்தார்.  
இரண்டாம் உலகப்போரின் போது காச நோயால் பாதிக்கப்பட்டு, பெரும்பாலான நாட்கள் ஹோல்ட் பேணுகையில்லத்தில் இருந்து, 1949 ஆம் ஆண்டு இறந்தார்.
# பிரெம்னா செர்ராட்டிஃபோலியா

**பிரெம்னா செர்ராட்டிஃபோலியா** (*Premna serratifolia*, சமசுகிருதம் : अग्निमंथ, *அக்னிமாந்தா*) ஒரு சிறிய மரவகை அல்லது சிறு செடி. லாமியேசியே என்ற தாவர குடும்பத்தைச் சேர்ந்தது. மே மற்றும் நவம்பர் மாதங்களுக்கிடைய பூத்து காய்த்து கனியாகும். பூக்கும் பருவங்களில் அதிக எண்ணிக்கையிலான வண்ணத்துப் பூச்சிகளையும், தேனி, குளவி இனங்களையும், கவர்ந்திழுக்கும். இதன் பூத்த இனங்கள் ப்ரிம்னா கோரிம்போசா, ப்ரிம்னா இன்டக்ரிஃபோலியா மற்றும் ப்ரிம்னா அப்டியுஸிஃபோலியா ஆகும்.  
ஈரமான மணற்பாங்கான மண்ணில் அதிகம் வளரும். மேலும் மாங்ரோவ் காடுகள் மற்றும் கடலோர புதர் காடுகளில் வளரும். இதன் வேர்ப்பட்டைகள் பயிர் நச்சுகள் மற்றும் ஆக்சிசனேற்றத்தடுப்பான்கள் கொண்டுள்ளது.
# இராபர்ட் ஆங்கஸ் ஸ்மித்

**இராபர்ட் ஆங்கஸ் ஸ்மித்** (Robert Angus Smith, 15 பெப்ரவரி 1817 – 12 மே 1884) ஒரு ஸ்காட்டிய வேதியியலாளர். காற்று மாசுபடுவதைப் பற்றிய ஆராய்ச்சியை மேற்கொண்டவர். அமில மழை என்ற சொற்றொடரை 1872-ம் ஆண்டு முதன்முதலில் பயன்படுத்தினார். சில வேளைகளில் இவர் அமில மழையின் தந்தை என்று அழைக்கப்படுகிறார்.  
1872 ஆண்டில் ஸ்மித் *ஏர் அண்ட் ரெய்ன்: தி பிகினிங்ஸ் ஆஃபு கெமிக்கல் கிளைமட்டாலஜி* என்ற புத்தகத்தை வெளியிட்டார். இது வளிமண்டல மழைப்பொழிவின் வேதியியல் பற்றிய அவரது ஆய்வுகளை வழங்குகிறது.
# இராபர்ட் ஆங்கஸ் ஸ்மித்

### கல்வியும் இளமையும்

கிளாஸ்கோவில் உள்ள பொல்லோக்ஷாஸ் நகரில் பிறந்தார். ஒரு தனிப்பப்ட ஆசிரியராக பணிபுரிந்தார். ராயல் மான்செஸ்டர் நிறுவனத்தில் லியோன் பிளேபேரின் வேதியியல் ஆய்வகத்தில் சேர்ந்து பணிபுரிந்தார்.  
சல்ஃபோர்டின் கர்சல் மூரில் உள்ள புனித பால் தேவாலயக் கல்லறையில் புதைக்கப்பட்டார்.
# எஸ். ஆர். பார்த்திபன்

**எஸ். ஆர். பார்த்திபன்** (S. R. Parthiban) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் மற்றும் வழக்கறிஞரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், மேட்டூர் சட்டமன்றத் தொகுதியிலிருந்து, தேசிய முற்போக்கு திராவிடர் கழகத்தின் சார்பில் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.  
இவர் தேமுதிகவில் இணைவதற்கு முன்பு ஜெகத்ரட்சகன் தொடங்கிய *வீர வன்னியர் பேரவை*யில் இருந்தார். பின்னர் தேமுதிகவில் இருந்து வெளியே வந்த இவர் *மக்கள் தேமுதிக* என்ற பெயரில் புதிய கட்சி தொடங்கினார். பின்னர் அக்கட்சியைக் கலைத்து விட்டு, திமுக தலைவரான கருணாநிதி முன்னிலையில் திமுகவில் இணைந்தார்.  
பின்னர் 2019 ஆம் ஆண்டு நடந்த இந்திய மக்களவைத் தேர்தலில், சேலம் தொகுதியிலிருந்து, திராவிட முன்னேற்றக் கழக சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.
# வீ. செ. கோவிந்தசாமி

**வீ. செ. கோவிந்தசாமி** (*V. C. Govindasamy;* 15 செப்டம்பர் 1941 - 7 சூலை 2025) திராவிட முன்னேற்றக் கழகத்தை (திமுக) சார்ந்த தமிழ்நாட்டு அரசியலர் ஆவார். தமிழ்நாடு சட்டப் பேரவையில் காவேரிப்பட்டினம் தொகுதிக்கான உறுப்பினராக இருமுறை (1971-76; 1989-91) பணியாற்றினார்.  
மேலும்1984, 1991 & 2001 ஆகிய ஆண்டுகளில் திமுகவின் வேட்பாளராக காவேரிப்பட்டினம் தொகுதியில் போட்டியிட்டு உள்ளார்.  
இவர் ஒரு மொழிப்போராளியும் ஆவார். 2007 முதல் 2011 வரை மாவட்ட வேளாண் விற்பனை குழு தலைவராக இருந்தார்.
# வீ. செ. கோவிந்தசாமி

## சாதனைகள்

- இவர் சட்டமன்ற உறுப்பினராக இருந்த காலகட்டத்தில் பையூர் மண்டல வேளாண் ஆராய்ச்சி நிலையம் 1973 மே மாதம் நிறுவப்பட்டது
- போச்சம்பள்ளியில் சூரியகாந்தி எண்ணெய் நிறுவனம் மீண்டும் திறக்கப்பட்டது
- பல்வேறு பள்ளிக்கட்டிடங்கள் புதுப்பிக்கப்பட்டன.
- ஆறு உழவர் சந்தைகள் இவர் வேளாண்மை விற்பனைக்குழு தலைவராக இருந்தபோது திறக்கப்பட்டது.
- கிருஷ்ணகிரியில் பால் குளிரூட்டும் நிலையம் கட்டப்பட்டது.
- முதன்முதலில் பையூரில் மாங்கூழ் தயாரிக்கும் தனியார் தொழிற்சாலை இவரது முயற்சியால் நிறுவப்பட்டது.
- 1970களின் இறுதியில் ஒருங்கிணைந்த தர்மபுரி மாவட்டத்தில் இருந்த நக்சல் பாரி இயக்கத்தினர் பலர் திருந்தி ஜனநாயக வழியில் வாழ்ந்திட பெரிதும் உதவினார்.
# வீ. செ. கோவிந்தசாமி

## வகித்த பதவிகள்

- ஊராட்சி தலைவர்
- சட்டமன்ற உறுப்பினர்
- மாவட்ட அமைதிக்குழு உறுப்பினர்
- கோவை வேளாண்மை பல்கலைக்கழக ஆட்சிப் பேரவை (Syndicate) உறுப்பினர்
- மாவட்ட வேளாண்மை விற்பனைக்குழு தலைவர்
- மாவட்ட கூட்டுறவு வீட்டுவசதி துறை தலைவர்
- தொடக்க வேளாண்மை கூட்டுறவு சங்க தலைவர்
- பால் உற்பத்தியாளர்கள் கூட்டுறவு சங்க தலைவர்
- மொழிப்போர் தியாகி
# வீ. செ. கோவிந்தசாமி

## வகித்த பதவிகள்

#### கட்சியில் வகித்த பதவிகள்

- கிளைக்கழக செயலாளர்
- ஒன்றிய செயலாளர்
- மாவட்ட துணை செயலாளர்
- பொதுக்குழு உறுப்பினர்
- செயற்குழு உறுப்பினர்
# ஏ. டி. கருப்பையா

**ஏ.டி.கருப்பையா** (*A. T. Karuppiah*) என்பவர் இந்திய அரசியல்வாதியும், தமிழ்நாட்டின் சட்டமன்ற முன்னாள் உறுப்பினரும் ஆவார். இவர் கோயம்புத்தூர் மாவட்டம் வால்பாறையினைச் சார்ந்த தேயிலைத் தோட்ட தொழிலாளி ஆவார். இவர் 1980ஆம் ஆண்டு தமிழ்நாடு சட்டப் பேரவைத் தேர்தலில் வால்பாறை சட்டமன்றத் தொகுதியிலிருந்து இந்திய பொதுவுடைமைக் கட்சியின் வேட்பாளராக போட்டியிட்டுத் தமிழ்நாடு சட்டமன்றத்திற்கு தேர்ந்தெடுக்கப்பட்டார்.
# மிர்-675 குறு ஆர்.என்.ஏ முன்னோடிக் குடும்பம்

**மிர் 675 குறு ஆர் என் ஏ முன்னோடிக் குடும்பம்** (*MiR-675 microRNA precursor family*) என்பது மூலக்கூற்று உயிரியலில் சிறிய இரைபோ கருவமில (ஆர். என். ஏ.) மூலக்கூறு ஆகும். இந்த குறு ஆர்.என். ஏ, பல்வேறு செயற்பாடுகள் மூலம் மரபணு பண்புகள் வெளிப்படுவதை ஒழுங்குபடுத்தும் பணியைச் செய்கிறது.